Tottenham Hotspur mhux se jħallu lil Dele Alli jitlaq f'Jannar Tottenham Hotspur mhumiex lesti li jħallu lil Dele Alli jitlaq dan ix-xahar. Iż-żagħżugħ ta' 24 sena għamel 12-il dehra biss għal Spurs matul l-istaġun 2020-21, b'erbgħa minnhom fil-Premier League. Il-player internazzjonali Ingliż huwa maħsub li jinsb fil-mira għal trasferiment b'self ma' Paris Saint-Germain, li issa huma mmexxija mill-eks manager ta' Spurs Mauricio Pochettino. Madankollu, iċ-chairman ta' Tottenham Daniel Levy mhux lest li jippermetti lil Dele jitlaq f'dan il-mument minħabba l-injury ta' Giovani Lo Celso. L-ex player ta' MK Dons jista' jitħalla jitlaq fl-aħħar stadji tat-tieqa tat-trasferimenti ta' Jannar, iżda PSG bħalissa qed jaraw it-tentattivi tagħhom jiġu miċħuda. Dele lagħab biss tmien minuti fil-Premier League mill-bidu ta' Ottubru u kien sostitut mhux utilizzat kontra Fulham l-Erbgħa filgħaxija. L-attakkant għandu kuntratt fit-Tottenham Hotspur Stadium sa Ġunju tal-2024.